### **KIF+GYR - Üzemeltetési megállapodás**

|  |
| --- |
|  |
|  |

**ÜZEMELTETÉSI MEGÁLLAPODÁS**

GYENGEÁRAMÚ RENDSZER KISFESZÜLTSÉGŰ ÉS LAKOTT TERÜLETEN BELÜLI KÖZÉPFESZÜLTSÉGŰ SZABADVEZETÉK-HÁLÓZATOK TARTÓSZERKEZETEIN TÖRTÉNŐ ÜZEMELTETÉSÉRE

**HASZNÁLATBA VEVŐ NEVE:**

1. **A megállapodó Felek**

Egyrészről:

**OPUS TITÁSZ Áramhálózati Zártkörűen Működő Részvénytársaság**, (továbbiakban: **Használatba Adó** vagy OPUS TITÁSZ Zrt.)

Székhelye:

Adószáma:

Cégjegyzék száma:

Másrészről:

**………** (továbbiakban: **Használatba Vevő** vagy ………)

Székhelye:

Adószáma:

Cégjegyzék száma: Cg.

Továbbiakban együtt: **Szerződő Felek**

1. **A megállapodás tárgya**

A Használatba Adó tulajdonában lévő kis- és/vagy középfeszültségű (továbbiakban: KIF és/vagy KÖF) szabadvezeték-hálózatok tartószerkezetein elhelyezett, a Használatba Vevő tulajdonát képező

* gyengeáramú rendszer (GYR) vagy
* fémmentes optikai rendszer (FOR) vagy
* légvezetékes összeköttetésű térfigyelő rendszer (TFR),

(továbbiakban együttesen: GYR) üzemeltetése a Használatba Vevő által, és az ily módon létrejött közös oszlopsoros hálózat üzemeltetési kérdései.

A megépült konkrét hálózatrészek azonosító adatait a jelen Megállapodás hatálya alá helyezett „KIF+GYR - Üzemeltetési megállapodás Bővítés-melléklet”-ek tartalmazzák.

1. **A megállapodás területi hatálya**

Jelen Megállapodás a Használatba Adó (áramhálózati elosztói engedélyes társaság) teljes működési területén érvényes.

1. **A megállapodás célja**

Jelen Megállapodás célja a 2. pont szerinti közös oszlopsoros hálózat Szerződő Felek által közösen végzendő üzemeltetése során a munkavégzés feltételeinek és villamos biztonsági követelményeinek rögzítése.

1. **Üzemeltetési határok**

A 2. pont szerinti közös oszlopsoros hálózatoknak a közcélú villamosenergia-elosztás céljait szolgáló részét (oszlopok, erősáramú vezetékek és rögzítő szerelvényeik stb.) a Használatba Adó üzemelteti, az információátviteli célt szolgáló részét, a GYR-t (villamosan vezető anyagot tartalmazó és nem tartalmazó légvezetékek, rögzítő szerelvényeik és tartozékaik, valamint az ezekhez kapcsolódó berendezések, erősítők, elosztók, villamosenergia-ellátást biztosító tápegységek stb.) a Használatba Vevő üzemelteti.

1. **Műszaki nyilvántartás**
	1. A Szerződő Felek a műszaki nyilvántartásaikban saját előírásaik szerint tartják nyilván a közös oszlopsoros hálózatok műszaki adatait.
	2. Az egységes közműnyilvántartások vezetésére vonatkozó érvényes jogszabályok szerint a más közműves cégek által kért, valamint a központi közműnyilvántartó felé szolgáltatandó információkat a Szerződő Felek az üzemeltetési határok figyelembevételével, külön-külön adják meg.
2. **Általános üzemeltetési kérdések**
	1. A közös oszlopsoros hálózaton végzendő, üzemeltetéssel kapcsolatos – előre tervezhető, illetve üzemzavar-elhárítási – munkákról a Szerződő Felek az üzemeltetési határoknak megfelelően gondoskodnak.
	2. Az üzemzavarok mielőbbi elhárítása és az üzembiztonság növelése érdekében az üzemeltetéssel foglalkozó szervek és személyek fokozott gondossággal, a másik Féllel együttműködve járnak el.
	3. Amennyiben a Használatba Vevő a 2. pont szerinti közös oszlopsoros hálózat GYR-én végzendő, üzemeltetéssel kapcsolatos munkák elvégzésére más személynek vagy társaságnak ad megbízást, akkor a Használatba Vevő, valamint az általa megbízott Üzemeltető – mint a 2. pont szerinti közös oszlopsoros hálózaton ténylegesen munkát végző személy, illetve társaság – köteles a Használatba Adóval „KIF+GYR - Többoldalú Üzemeltetési megállapodás”-t kötni. „KIF+GYR - Többoldalú Üzemeltetési megállapodás” hiányában a Használatba Vevő által megbízott Üzemeltető a 2. pont szerinti közös oszlopsoros hálózat GYR-én nem végezhet munkát.
	4. **Előre tervezhető munkavégzés**
		1. **Az adott évben csak a Használatba Vevő tervez beavatkozást**

A Használatba Vevő a GYR-en előre tervezhető beavatkozások tekintetében, az adott helyzetben szükséges munkafolyamat és az alkalmazott technológia ismeretében minden olyan esetben előzetesen írásban egyeztet a Használatba Adó illetékes áramhálózati üzemével, amikor az előre tervezhető beavatkozást – a hatályos **MSZ 1585** szabvány előírásait figyelembe véve – feszültség alatti munkavégzéssel (FAM) vagy a KIF és/vagy KÖF hálózat feszültségmentesítésével tudja elvégezni. Utóbbi esetben a Használatba Adó és a Használatba Vevő egymással egyeztetve határozzák meg a feszültségmentesítés és munkavégzés időpontját a 9. pontban leírtaknak megfelelően.

Feszültségmentesítést és szerelési felügyeletet nem igénylő esetben a Használatba Vevő az általa végzendő munkáról a Használatba Adó illetékes üzemeltetési csoportvezetőjének és/vagy Területgazdájának bejelentést tesz (pl. telefonon). A munka befejezését és a levonulást ugyanilyen módon jelenti be.

A KIF és/vagy KÖF szabadvezeték-hálózatok tartószerkezetein történő munkavégzés szabályait a 8. pont tartalmazza.

Meglévő GYR rekonstrukciója, átépítése esetén a Használatba Vevő a GYR létesítési eljárásnak megfelelően, a hatályos „**2214\_00\_F\_A** *Gyengeáramú rendszer elhelyezése kisfeszültségű és lakott területen belüli középfeszültségű szabadvezeték-hálózatok tartószerkezetein – Szabályzat*” (továbbiakban:„Szabályzat”) *1.2. GYR létesítésének ügymenete* című fejezetében leírtak szerint jár el.

* + 1. **Az adott évben csak a Használatba Adó tervez beavatkozást**

Amennyiben a Használatba Adó beavatkozást tervez a közös oszlopsoros hálózaton, akkor a Használatba Adó az éves karbantartási és beruházási terve alapján, a közös oszlopsoros hálózatokat érintő tervezett munkáiról a Használatba Vevőt az adott év január 31-ig értesíti. A munkák tényleges elvégzésére azonban a Használatba Adó kötelezettséget nem vállal.

Amennyiben a Használatba Adó olyan hálózati rekonstrukciót vagy beruházást tervez, melynek során egy vagy több közösen használt tartószerkezetet cserélni kíván, illetve a közösen használt tartószerkezetek nyomvonala az átépítés következtében módosul – egy vagy több oszlop nem az eredeti helyére kerül vissza, illetve megváltozik a nyomvonal vezetése –, akkor erről a tényről a Használatba Adó a Használatba Vevőt a terveztetés során, az erősáramú hálózat kiviteli tervét készítő tervező által előre értesíti.

Az erősáramú tervező a tervezés időszakában felveszi a kapcsolatot a Használatba Vevővel, és – mint a beavatkozás által érintett Féllel – egyeztet vele.

Ezen egyeztetést a Használatba Adó szerződéses kötelezettségeként írja elő minősített tervezőinek.

Év közben a Használatba Adó a konkrét munka kezdési időpontjáról – rendszeres kapcsolattartás mellett – legalább 30 naptári nappal előre értesíti a Használatba Vevőt, hogy az felkészülhessen a GYR-en szükséges beavatkozások elvégzésére, annak leszerelésére és áthelyezésére.

A fentieket tudomásul véve a Használatba Vevő – a Használatba Adóval előzetesen egyeztetett időpontban – gondoskodik a GYR KIF és/vagy KÖF hálózati tartószerkezetekről történő leszereléséről, és az új tartószerkezetekre való áthelyezéséről.

A Szerződő Felek megállapodnak, hogy a költségek viselése tekintetében az alábbiak szerint járnak el.

* Amennyiben a Használatba Adó a közös oszlopsoros hálózat tartószerkezeteinek átépítését saját érdekkörében kezdeményezi, és a kezdeményezés írásban történő közlése a meglévő GYR üzembe helyezésének – műszaki szemléjének – időpontjától számított 2 éven belül történik, akkor a Szerződő Felek a Használatba Vevővel kötött hatályos „KIF+GYR - Együttműködési megállapodás” 7.5. pontjában rögzítettek szerint járnak el.
* Amennyiben a Használatba Adó a közös oszlopsoros hálózat tartószerkezeteinek átépítését nem saját érdekkörében kezdeményezi, és a kezdeményezés írásban történő közlése a meglévő GYR üzembe helyezésének – műszaki szemléjének – időpontjától számított 2 éven belül vagy azon túl történik, vagy a Használatba Adó a közös oszlopsoros hálózat tartószerkezeteinek átépítését saját érdekkörében kezdeményezi, és a kezdeményezés írásban történő közlése a meglévő GYR üzembe helyezésének – műszaki szemléjének – időpontjától számított 2 éven túl történik, valamint ha a közös oszlopsoros hálózat tartószerkezeteinek átépítését a Használatba Vevő kezdeményezi, akkor a Szerződő Felek a Használatba Vevővel kötött hatályos „KIF+GYR - Együttműködési megállapodás” 7.6. pontjában rögzítettek szerint járnak el.
* Amennyiben a KIF és/vagy KÖF hálózat tartószerkezeteinek átépítését harmadik személy kezdeményezi – például önkormányzat és/vagy más érdekelt fél által kezdeményezett hálózat átépítés –, akkor a Szerződő Felek a Használatba Vevővel kötött hatályos „KIF+GYR - Együttműködési megállapodás” 7.7. pontjában rögzítettek szerint járnak el.
	+ 1. **Az adott évben a Használatba Vevő és a Használatba Adó is tervez beavatkozást**

Ha mindkét Fél tervez azonos közös oszlopsoros hálózatszakaszon karbantartási vagy rekonstrukciós munkát, akkor a Szerződő Felek lehetőség szerint törekszenek a végrehajtás időpontjának összehangolására.

Amennyiben ez megvalósítható, és a munkavégzés a Szerződő Felek részéről egy időben történik, akkor a munkavégzési folyamat összehangolása a Használatba Adó kötelessége.

Amennyiben a Szerződő Felek előre nem látható okok miatt nem tudják összehangolni az adott évre tervezett munkáikat, akkor ezek végrehajtására vonatkozóan értelemszerűen a 7.4.1. és a 7.4.2. pontokban leírtak szerint járnak el.

A 7.4.1. – 7.4.3. pontokban említett esetek mindegyikére érvényes, hogy amennyiben a Szerződő Felek az előre tervezhető munkáik során egymás tulajdonában, berendezéseiben kárt okoznak, akkor a 11. pontban leírtak szerint járnak el.

* 1. **Üzemzavar- és hibaelhárítás**

A Szerződő Felek az üzemzavarok, illetve hibák elhárításáról üzemeltetési hatáskörük szerint gondoskodnak. Ha az elhárítás során bármelyik Fél a másik rendszerén rendellenességet tapasztal, úgy arról a másik Felet haladéktalanul értesíti.

* + 1. **Az üzemzavar csak a Használatba Vevő GYR-ét érinti**

A Használatba Vevő a GYR-en történő üzemzavari esemény bekövetkeztét és elhárítását – jelen Megállapodás „Települések és kapcsolattartók-melléklet”-ében rögzített kapcsolattartás útján – minden esetben tudatja a Használatba Adóval.

A Használatba Vevő az üzemzavar jellegétől függően, valamint az adott helyzetben szükséges munkafolyamat és az alkalmazott technológia ismeretében felelős és köteles eldönteni, hogy az üzemzavar elhárításához – a hatályos **MSZ 1585** szabvány előírásait figyelembe véve – szükséges-e a KIF és/vagy KÖF hálózat feszültségmentesítése, vagy sem.

Amennyiben az üzemzavar elhárítása nem igényli a KIF és/vagy KÖF hálózat feszültségmentesítését, akkor a Használatba Vevő az előzetes bejelentést követően önállóan elvégzi a helyreállítást. A munkavégzés szabályait a 8. pont tartalmazza.

Amennyiben a GYR-en keletkezett üzemzavar végleges helyreállításához feszültségmentesítés szükséges, akkor a Használatba Vevő az üzemzavar mielőbbi megszüntetése érdekében – kellő körültekintés mellett – alkalmazhat olyan ideiglenes műszaki megoldást és olyan technológiát, amely nem igényli a KIF és/vagy KÖF hálózat feszültségmentesítését, azonban ez a Használatba Adó hálózatának üzembiztonságát nem veszélyeztetheti, valamint az oszlopokra történő feljutást és az azokon való munkavégzést nem akadályozhatja.

A Használatba Vevő az üzemzavar végleges helyreállításához szükséges feszültségmentesítés és munkavégzés időpontjára vonatkozóan a 9. pontban leírtak szerint egyeztet a Használatba Adóval, és azok esedékességekor végzi el a végleges helyreállítást.

* + 1. **Az üzemzavar csak a Használatba Adó hálózatát érinti**

Amennyiben az üzemzavar csak a KIF és/vagy KÖF hálózatot érinti, és a GYR-en nem okoz észlelhető hibát, akkor a Használatba Adó saját hatáskörben, a tulajdoni határok figyelembevételével gondoskodik a helyreállításról.

Abban az esetben, ha az üzemzavar elhárítása a GYR zavartatása nélkül nem végezhető el, és a GYR tartószerkezetekről történő ideiglenes eltávolítását is szükségessé teszi, akkor a Használatba Adó felveszi a kapcsolatot a Használatba Vevő jelen Megállapodás „Települések és kapcsolattartók-melléklet”-ében megnevezett kapcsolattartó személyével, és egyeztet vele az üzemzavar-elhárítás folyamatát illetően.

A Használatba Vevő a fentieket tudomásul véve, saját költségén gondoskodik a GYR tartószerkezetekről történő ideiglenes eltávolításáról, illetve visszaszereléséről.

Sürgős, halasztást nem tűrő – élet- és balesetveszélyes, valamint vagyonbiztonságot veszélyeztető – esetekben a Szerződő Felek a 10. pontban leírtak szerint járnak el.

* + 1. **Az üzemzavar a Használatba Vevő GYR-ét és a Használatba Adó hálózatát is érinti**

Amennyiben a közös oszlopsoros hálózaton bekövetkezett üzemzavar a Használatba Vevő GYR-ét és a Használatba Adó hálózatát is érinti, úgy a Szerződő Felek az üzemzavar jellegétől függően, valamint az adott helyzetben szükséges munkafolyamat és az alkalmazott technológia ismeretében kölcsönösen egyeztetnek egymással az üzemzavar-elhárítás folyamatát illetően.

Amennyiben a munkavégzés a Szerződő Felek részéről azonos időben történik, akkor a munkavégzési folyamat összehangolása a Használatba Adó kötelessége.

A 7.5.1. – 7.5.3. pontokban említett esetek mindegyikére érvényes, hogy amennyiben a Szerződő Felek az üzemzavar-elhárítási munkáik során egymás tulajdonában, berendezéseiben kárt okoznak, akkor a 11. pontban rögzítettek szerint járnak el.

1. **A munkavégzés szabályai**
	1. A Szerződő Felek megállapodnak, és a Használatba Vevő tudomásul veszi, hogy a Használatba Adó KIF és/vagy KÖF szabadvezeték-hálózatainak oszlopain csak a Használatba Adó által kiadott hatályos Szabályzat *1.9. Munkavédelem* című fejezetében leírt előírások és ügymenet szerint végezhet munkát, ideértve a *Munkavégzés szabályai KIF és KÖF hálózatok oszlopain; FAM munkavégzés KIF hálózat oszlopain; Feszültséghez közeli munkavégzés feszültség alatt lévő KIF hálózat oszlopain; Feszültséghez közeli munkavégzés övezetén kívüli munkavégzés feszültség alatt lévő KIF hálózat oszlopain; Munkavégzés feltételei feszültségmentesített KIF hálózat oszlopain; KIF FAM munkavégzés feszültség alatt lévő KÖF+KIF hálózat oszlopain; FAM munkavégzés KÖF hálózat oszlopain; Feszültséghez közeli munkavégzés feszültség alatt lévő KÖF+KIF közös oszlopsoros hálózat oszlopain; Feszültséghez közeli munkavégzés feszültség alatt lévő KÖF hálózat oszlopain; Feszültséghez közeli munkavégzés övezetén kívüli munkavégzés feszültség alatt lévő KÖF+KIF hálózat oszlopain; Feszültséghez közeli munkavégzés övezetén kívüli munkavégzés feszültség alatt lévő KÖF hálózat oszlopain; Munkavégzés KÖF+KIF hálózat oszlopain a KIF hálózat feszültségmentesítésével; Feszültségmentesítés nélkül végezhető GYR szerelési műveletek; Csak feszültségmentesítés után végezhető GYR szerelési műveletek; Személyi feltételek a feszültséghez közeli munkavégzés övezetén kívüli munkavégzéshez, Oktatás, Szankciók munkabiztonsági előírások megszegése esetén; Feszültségmentesítés; Teendők baleset esetén,* valamint *A Használatba Vevőtől és az általa megbízott kivitelezőtől és üzemeltetőtől elvárt szervezeti intézkedések* című fejezetek Szabályzatban részletezett előírásait és ügymenetét.
	2. A Használatba Vevő tudomásul veszi, hogy a Használatba Adó KIF és/vagy KÖF szabadvezeték-hálózatainak oszlopain történő munkavégzés érdekében kizárólagosan felelős azért, hogy megismerje a 8.1 pontban hivatkozott Szabályzatot, valamint a KIF és/vagy KÖF szabadvezeték-hálózat oszlopain való biztonságos munkavégzésre vonatkozó egyéb szabályozások és rendelkezések előírásait.
	3. A Használatba Vevő kijelenti, hogy a 8.1 pontban hivatkozott Szabályzatot a Használatba Adótól átvette, és annak tartalmát megismerte.
	4. A Használatba Vevő kijelenti, hogy a hatályos **MSZ 1585** szabvány szerinti – az oszlopon való munkavégzéshez elengedhetetlenül szükséges – kioktatottsági feltétel megszerzéséhez a KIF és/vagy KÖF hálózat oszlopain munkát végző személyei részére saját költségén biztosította az oktatást az erre jogosult oktatási intézménynél, munkavállalói a KIF és/vagy KÖF hálózat tartószerkezetein történő munkavégzés tekintetében megfelelnek a hatályos **MSZ 1585** szabvány által előírt személyi feltételeknek, valamint a Használatba Adó által támasztott követelményeknek, és rendelkeznek a munkavégzésre jogosító, érvényes KOS-igazolvánnyal.

* 1. A Használatba Vevő tudomásul veszi, hogy lejárt érvényességű KOS-igazolvánnyal vagy igazolvány nélkül a KIF és/vagy KÖF hálózat tartószerkezetein és a rajtuk elhelyezett GYR-en munka nem végezhető.
	2. A Használatba Vevő oszlopon munkát végző személyei munkavégzésük során a KOS-igazolványukat kötelesek maguknál tartani, és a Használatba Adó képviselőjének kérésére felmutatni.
	3. A Használatba Vevő a kioktatott, érvényes vizsgával és KOS-igazolvánnyal rendelkező munkavállalóinak névsorát naprakészen biztosítja a Használatba Adó részére.
	4. A Használatba Vevő oszlopon munkát végző személyei a KIF és/vagy KÖF hálózatok oszlopaira való feljutást és azokon történő munkavégzést a Használatba Adó által kiadott hatályos „**5602\_01\_U\_A** *Magasban való munkavégzés – Utasítás*”-ban leírtaknak megfelelően kötelesek végezni. Az oszlopokra való feljutás során az oszlopon lévő erősáramú földkábeleknek, szakaszbiztosító szekrények le- és felszálló vezetékeinek, valamint mechanikailag ilyen igénybevételre nem méretezett védőcsőnek létrát TILOS nekitámasztani, illetve ezeknek építhető létraelemet nekifeszíteni!
	5. A Használatba Vevő tudomásul veszi, hogy a KIF és/vagy KÖF hálózaton mindennemű munkavégzés tiltott kedvezőtlen időjárási feltételek között, villámlás, heves zápor, zivatar, viharos szél és erősen korlátozott látási viszonyok (pl. sűrű köd, csapadék vagy hóesés) esetén. Ezek bekövetkezte esetén a munkavégzést fel kell függeszteni, és a Használatba Adó üzemeltető személyzetét értesíteni kell.
	6. GYR áramütés elleni védelmi bekötése

A villamosan vezető anyagot tartalmazó GYR áramütés elleni védelmi bekötése az erősáramú hálózat áramütés elleni védelmi rendszerébe (egyen potenciálra hozás) a GYR létesítési munkálatainak részét képezi.

Amennyiben a meglévő, korábban létesült, villamosan vezető anyagot tartalmazó GYR áramütés elleni védelmi bekötése a GYR létesítése során elmaradt, és azt a Szerződő Felek bármelyike észleli, úgy annak kiépítését a Használatba Vevőnek saját észlelésétől, vagy a Használatba Adó írásbeli értesítésének kézhezvételétől számítottan haladéktalanul, saját költségén pótolnia kell. A GYR áramütés elleni védelmi bekötését a Szabályzat **M-03** *„KIF+GYR - GYR áramütés elleni védelmi bekötése”* mellékletének előírásai szerint kell kialakítani.

* 1. Amennyiben a Használatba Vevő a Használatba Adó KIF és/vagy KÖF hálózatának oszlopain szabálytalanul, nem a munkabiztonsági előírásoknak megfelelően végez munkát, akkor a Használatba Adó a Használatba Vevővel szemben a Használatba Vevővel kötött hatályos „KIF+GYR - Együttműködési megállapodás” 13.4. és 13.4.1. – 13.4.3. pontjaiban leírt szankciókat alkalmazza.
1. **Feszültségmentesítés igénylése**
	1. A Használatba Vevő a feszültségmentesítési kérelmét a Használatba Adó illetékes áramhálózati üzeménél nyújtja be, melynek költsége a megrendelő felet terheli. A Használatba Adó a feszültségmentesítési kérelmet az esedékesség napja előtt legalább 25 naptári nappal köteles benyújtani az áramhálózati üzemhez.
	2. A Használatba Adó felhívja a Használatba Vevő figyelmét arra, hogy bizonyos esetekben – a 200 kW rendelkezésre álló teljesítmény feletti teljesítményű fogyasztókat érintő KIF hálózatoknál – a feszültségmentesítési kérelem átfutási ideje a 9.1. pontban írt időintervallumot jelentősen meghaladhatja e felhasználók feszültségmentesítéshez való viszonyulása következtében.
	3. A Használatba Vevőnek a megrendelőn fel kell tüntetnie a feszültségmentesítendő hálózatszakasz pontos megnevezését, a feszültségmentesítés tervezett időtartamát, valamint a munkacsoport vezetőjének a nevét.
	4. A Használatba Vevő a feszültségmentesítéssel járó munkáit úgy szervezi, hogy a Használatba Adó hálózatán a villamosenergia-ellátás a lehető legkisebb fogyasztói körben és legrövidebb időtartamig szüneteljen.
2. **Eljárás baleset esetén**
	1. A Szerződő Felek – jelen Megállapodás mellékletében rögzített kapcsolattartás útján – a közös oszlopsoros hálózaton bekövetkező, a GYR-rel kapcsolatban végzett munkával összefüggő minden balesetet haladéktalanul jelentenek egymásnak.
	2. A Szerződő Felek közösen vizsgálják ki az alkalmazottaikat a Használatba Adó KIF és/vagy KÖF hálózatainak tartószerkezetein végzett munkájuk során ért mindennemű baleseteket, ezen belül kiemelten a
* villamos áramütéses balesetet,
* leesés miatti balesetet,
* tartószerkezet meghibásodásából bekövetkezett balesetet, valamint
* a GYR miatt a Használatba Adó üzemeltető személyzetét ért balesetet.
	1. A Szerződő Felek ezen kívül jelentik a GYR-rel kapcsolatban végzett munkával összefüggő kvázi baleseteket és személyi sérüléssel járó baleseteket is. Egyebekben a balesetek bejelentése és kivizsgálása során *a munkavédelemről szóló* **1993. évi XCIII.** **törvény** előírásai szerint járnak el.
1. **Rongálások, káresetek**
	1. A GYR fel-, illetve leszerelése során az egymás berendezéseiben okozott rongálásokat a Szerződő Felek kötelesek egymásnak bejelenteni. A rongálás okozta meghibásodás helyreállításának költségei a hibát előidéző Felet terhelik.
	2. Külső, harmadik személy általi károkozás esetén az esemény, illetve következményeinek észleléséről a Szerződő Felek kölcsönösen értesítik egymást. A saját berendezésben keletkezett károkról felvett káreseti jegyzőkönyvben a többi Fél esetleges kárára is utalni kell. A károkozóval szemben a Szerződő Felek egymástól függetlenül járnak el.
	3. Élet- és balesetveszélyes, valamint vagyonbiztonságot veszélyeztető esetekben – amennyiben a Használatba Vevő nem intézkedik soron kívül – a Használatba Adó a GYR-t a szükséges mértékben, kártérítési kötelezettség nélkül eltávolíthatja.
2. **Bejelentések intézése**

A Szerződő Felek a jelen Megállapodásban megfogalmazott, valamint a 2. pont szerinti közös oszlopsoros hálózat üzemeltetésével összefüggő bejelentéseiket az üzemeltetésért felelős, területileg illetékes szervezeti egységek kijelölt kapcsolattartóihoz teszik meg, akiknek elérhetőségeit a jelen Megállapodáshoz tartozó, sorszámozott „Települések és kapcsolattartók-melléklet”-ekben rögzítik.

1. **Egyéb rendelkezések**
	1. Jelen Megállapodás mindkét Szerződő Fél cégszerű aláírásával lép hatályba, határozatlan időre szól, és módosításig, illetve mindaddig érvényes, amíg a 2. pont szerinti, a Szerződő Felek által közösen üzemeltetett közös oszlopsoros hálózat létezik. Hatályba lépésével egyidejűleg a Szerződő Felek között azonos tárgykörben korábban kötött „KIF+GYR - Üzemeltetési megállapodás” érvényét veszti.
	2. Jelen Megállapodás mellékleteit képezik az alábbi dokumentumok:
* **FN-15** *„KIF+GYR - Üzemeltetési megállapodás Bővítés-melléklet”*;
* **FN-16** *„KIF+GYR - Üzemeltetési megállapodás Települések és kapcsolattartók-melléklet”*;
* **FN-17** *„KIF+GYR - Üzemeltetési megállapodás Megszüntetés-melléklet”*.

|  |  |
| --- | --- |
| Kelt:  |  Kelt:  |
| **…………………………………………….****…………………………………………….**mint Használatba Vevő | **…………………………………………….**aláíró 1 aláíró 2**OPUS TITÁSZ Zrt.**mint Használatba Adó |